Diari Oficial de la Generalitat Valenciana


Sumari del DOGV 4700, del 26-02-2004 (2004/1394)

Notificació de la resolució del recurs d'alçada, referència interna R-90/2003, a Cyes Cooperativa Valenciana.
-------------------------------------------------------------------------------------------------------------

### Dades del document

Número de DOGV
:   4700

Data del DOGV
:   26-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1394


Organisme emissor
:   Conselleria de Territori i Habitatge

Tipus de document
:   Anunci

Notificació de la resolució del recurs d'alçada, referència interna R-90/2003, a Cyes Cooperativa Valenciana. [2004/X1394]
  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a Cyes Cooperativa Valenciana, carrer de Lauri Volpi núm. 26 (46086 Burjassot) la resolució del recurs d'alçada amb el número de ref. interna R-90/2003.
  
«Resolució
  
Examinat el recurs d'alçada presentat per José Pascual Cantos Guardiola, contra resolució del Servei Territorial d'Arquitectura i Habitatge de València, en l'expedient VIVI/040501/627.
  
Antecedents de fet
  
Primer. José Pascual Cantos Guardiola, propietari de la habitatge de protecció oficial siti a Burjassot, al carrer del Botànic Cabanilles, núm. 8-4é-17ª, va presentar escrit de denúncia davant el Servei Territorial d'Arquitectura i Habitatge de València per deficiències constructives en el citat immoble, i s'hi va enviar un perit del dit organisme qui va emetre el corresponent informe pericial, acordant la incoació d'expedient sancionador contra la promotora i constructora, Promocions Roigcast, SL, i CYS Cooperativa Valenciana, amb trasllat del corresponent plec de càrrecs.
  
Segon. L'instructor de l'expedient sancionador va dictar proposta de resolució en la qual entenent provada la comissió d'una infracció molt greu de l'art. 6.10 de la Llei 1/1997, de 21 de febrer, de la Generalitat Valenciana, proposava la imposició d'una multa de 4.210 euros, com també l'ordre de reparació de les deficiències constructives.
  
Tercer. El cap del Servei Territorial d'Arquitectura i Habitatge va dictar resolució en què s'acordava l'arxiu de les actuacions, segons el que estableix l'art. 92 de la Llei de Règim jurídic de les administracions públiques i del procediment administratiu comú.
  
Quart. José Pascual Cantos Guardiola interposa recurs d'alçada contra aquesta resolució en temps i forma, amb les al·legacions que consten en aquest, i que es donen per reproduïdes per tal de ser breus.
  
Fonaments de dret
  
Primer. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim jurídic de les administracions públiques i del procediment administratiu comú (LRJAP i de PAC), com pel que estableix el Decret 210/2001, de 18 de desembre, del Govern Valencià (DOGV núm. 4165, de 10 de gener).
  
Segon. El que disposen els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs.
  
Tercer. Al·lega el recurrent que es va personar en el Servei Territorial d'Arquitectura i Habitatge una vegada que va rebre el requeriment, per a concertar la visita d'inspecció, per la qual cosa sol·licita que es revoque la resolució de l'arxiu.
  
El recurs ha de ser estimat, per quant resulta acreditat que es va respondre al requeriment en acudir personalment al citat organisme, no havent-se concertat visita d'inspecció posteriorment per error, i així mateix per aquest motiu es va procedir a dictar la resolució d'arxiu en base a l'art. 92 de la Llei 30/1992, de 26 de novembre.
  
Per la qual cosa correspon la revocació de la resolució del Servei Territorial d'Arquitectura i Habitatge, amb retroacció de les actuacions al moment posterior al requeriment de data 30 de setembre del 2002, perquè es continuen les actuacions.
  
Vistes la Llei 30/1992, de 26 de novembre, de Règim jurídic de les administracions públiques i del procediment administratiu comú, i la resta de legislació de general i pertinent aplicació, de conformitat amb la proposta de resolució de la Divisió de Habitatge, resolc:
  
Estimar el recurs d'alçada formulat per José Pascual Cantos Guardiola, contra resolució del Servei Territorial d'Arquitectura i Habitatge de València, de data 24 de febrer de 2003, que queda revocada.
  
Contra la present resolució que posa fi a la via administrativa, es pot interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, segons els arts. 10.1 a) i 46.1 de la Llei 29/1998, de 13 de juliol, reguladora de la Jurisdicció contenciosa administrativa.
  
Tot això sense perjudici que puga exercir qualsevol altre recurs que estime oportú.
  
València, 12 de maig de 2003.- El director general d'Arquitectura i Habitatge: José M. García Zarco».